**Schleswig-Holstein** é un dos 16 Estados federados de Alemaña. É o estado máis setentrional do país e comprende a maior parte do Ducado de Holstein e o sur do Ducado de Schleswig.

Historia
--------

A cidade de Lübeck foi o centro da Liga Hanseática.
O termo "Holstein" deriva do saxón antigo *Holseta Land* e referíase á tribo central das tres tribos saxoas ao norte do río Elba, Tedmarsgoi, Holstein e Sturmarii. O termo "Schleswig" vén da cidade de Schleswig. O Ducado de Schleswig foi orixinariamente parte de Dinamarca. Tanto Schleswig como Holstein pertenceron ao longo da súa historia en parte ou completamente tanto a Dinamarca como a Alemaña e mesmo foron virtualmente independentes de ambos. A excepción é que Schleswig non formou parte nunca de Alemaña ata a Segunda Guerra de Schleswig en 1864.

O nacionalismo alemán que seguiu ás guerras napoleónicas impulsou un forte movemento popular en Holstein e no sur de Schleswig para a unificación con Prusia. Este movemento foi tamén forte en Dinamarca e no norte de Schleswig reclamando a reintegración de Schleswig no reino de Dinamarca.

Tralo fin da guerra Austro-Prusiana en 1866 acordouse que o pobo do norte de Schleswig sería consultado nun referendo sobre a súa permanencia en Prusia ou volver a Dinamarca. A condición, porén, non foi cumprida. A derrota de Alemaña na primeira guerra mundial os aliados organizaron finalmente o referendo. No norte (10 de febreiro de 1920) os partidarios da unificación con Dinamarca lograron o 75% dos votos. No Schleswig central (14 de marzo de 1920) o 80% votou por Alemaña. No sur non se levou a cabo plebiscito ningún. O 15 de xuño de 1920 o norte de Schleswig volveu a Dinamarca. Esta fronteira foi a única das impostas no Tratado de Versalles que non foi desafiada por Adolf Hitler.

Trala segunda guerra mundial, a provincia prusiana de Schleswig-Holstein entrou na área de ocupación británica. O 23 de agosto de 1946 o goberno militar aboliu a provincia e reconstituíuna como *Land* separado. Debido ás migracións forzosas de alemáns entre 1944 e 1950 a poboación do estado incrementouse nun 33% (860 000 persoas).

Xeografía
---------

Schleswig-Holstein localízase na base da península de Xutlandia entre o mar do Norte e o mar Báltico. Na parte occidental do estado as terras baixas non teñen outeiros. Xunto coas Illas Frisoas Setentrionais forma o *Nationalpark Schleswig-Holsteinisches Wattenmeer*, que é o maior parque nacional de Europa Central.

A costa do mar Báltico está marcada polas baías, fiordes e cantís.

### División administrativa

Distritos.
Schleswig-Holstein divídese en 11 distritos, chamados *Kreise*:

1. Dithmarschen
2. Lauenburg (oficialmente *Herzogtum Lauenburg* ou "Ducado de Lauenburg")
3. Nordfriesland
4. Ostholstein
5. Pinneberg
6. Plön
7. Rendsburg-Eckernförde
8. Schleswig-Flensburg
9. Segeberg
10. Steinburg
11. Stormarn

Hai ademais catro distritos urbanos (*Stadtbezirk*):

1. KI   - Kiel
2. HL   - *Hansestadt* ("cidade hanseática") Lübeck
3. NMS - Neumünster
4. FL   - Flensburg

Economía
--------

Schleswig-Holstein é o estado líder na industria das enerxías renovables de Alemaña. En 2014 converteuse no primeiro estado alemán en cubrir o 100% da súa demanda de enerxía con estas enerxías (especialmente eólica, solar e de biomasa).

Notas
-----

1. ↑  Schwedler, Frank: Historischer Atlas Schleswig-Holstein 1867 bis 1945, Wachholtz Verlag, Neumünster
2. ↑  "Ordinance No. 46, *Abolition of the Provinces in the British Zone of the Former State of Prussia and Reconstitution thereof as Separate Länder*" (PDF). Consultado o 17 de maio de 2019.
3. ↑  Flucht und Vertreibung en Haus der Geschichte *(en alemán)*
4. ↑  Gero Rueter (10 de setembro de 2013). "Northern Germany spearheads energy transition". Deutsche Welle. Consultado o 21 de agosto de 2015.
5. ↑  Waselikowski, Lisa (8 de xaneiro de 2015). "Highlight of the Month: The First German State Achieves 100% Renewable Energy". Worldwatch Institute. Consultado o 21 de agosto de 2015.

| * v
* c
* e
Estados de Alemaña |
| --- |
| Mapa |  Baden-Württemberg •  Baixa Saxonia •  Baviera •  Berlín •  Brandeburgo •  Bremen •  Hamburgo •  Hessen •  Mecklemburgo-Antepomerania •  Renania do Norte-Westfalia •  Renania-Palatinado •  Sarre •  Saxonia •  Saxonia-Anhalt •  Schleswig-Holstein •  Turinxia | Escudo de Alemaña |

|  |  |
| --- | --- |
| Control de autoridades | 
* Wd: Q1194
* WorldCat
* VIAF: 128633137
* BNF: 11941174r
* BRE: 5672123
* EBID: ID
* GEC: 0063107
* GeoNames: 2838632
* GND: 4052692-6
* GOV: adm\_369010
* ISNI: 0000 0001 0775 3521
* LCCN: n79074348
* MusicBrainz: ID
* NKC: ge134626
* OSM: 51529
* SELIBR: 148043
* TGN: 7003688

 |